|  |  |
| --- | --- |
| **Den: 06. juni 2018****Kl. : 19:30****Sted: Lise****Deltagere:** **Jon****Debbie****Lise****Jesper****Gaby****Christian** | **Dagsorden: Møde 06. juni 2018**1 / Opfølgning – mødereferat – bestyrelsesmødet 17. januar 2018. 2 / Siden sidst – diverse.3/ Generalforsamling* Konstituering
* Opfølgning referat

4/ Økonomi - status  5/ Generalforsamling - referat - den overordnede grundejerforening6/ Persondataforordningen (PL og Grundjerforeningen)7/ Hjemmeside - status 8/ Projekter udenfor Grundejerforeningen9/ Udvalg: * Legepladsudvalg – ny rapport + behandling/ evt. reparationer
* Arealudvalg.
* Arrangement udvalg. – de kommende arrangementer.

10/ Eventuelt11/ Næste bestyrelsesmøde.**Referat****Ad1:**Der var ikke den store tilslutning til at afholde et loppemarked, hvorfor arrangementet blev aflyst. Jon har været i kontakt med Lind & Risør vedr. foreningens jordstykke ud mod Hedehusene (i bunden af Potentilvej) og der fået bekræftet, at det er dem som er ejer. De ved ikke hvem der er landmanden som dyrker jorden. Det vil Jon undersøge og følge op på sagen, så vi kan komme frem til at der kan være et dokument der bekræfter, at det er ok at jorden dyrkes, men dersom Grundejerforeningen på et tidspunkt har behov for at anvende jordstykket der indgår i foreningens matr.nr., så tilbagekaldes retten til at dyrke jorden og at der ikke kan blive tale om, at der på nogen måde er "vundet" hævd på jordstykket.**Ad2:**Hanne fra nr. 31, som var en del af festudvalget sammen med Troels, har valgt at træde ud af festudvalget. Bestyrelsen takker Hanne for den store indsats med at få stablet nogle gode arrangementer på benene. Da Bestyrelsen på stående fod ikke kan finde et nyt medlem til festudvalget, så besluttede bestyrelsen at Troels fortsætter med at være tovholder for de forskellige arrangementer, og at bestyrelsen i forbindelse med arrangementerne giver Troels en hjælpende hånd.**Ad3:**Konstituering: Bestyrelsen har valgt at konstituere sig som sidste år, som er følgende:Jon - FormandJesper - NæstformandLise - Kassere Debbie - sekretærGaby - Formand for legepladsudvalgetOpfølgning efter Generalforsamlingen:Bestyrelsen har kigget på græssets tilstand, som et medlem omtalte til Generalforsamlingen. Bestyrelsen er opmærksom på problemstillingen, som opstår når der falder meget regn. Bestyrelsen finder ikke at der skal gøres noget yderligere lige nu. Forslaget om at anlægge en sti mellem nr. 18 og 20 for at undgå at græsset ødelægges yderligere og der bliver mere sumpet, dette forslag mener Bestyrelsen ikke at de vil gennemføre. Ønskes denne sti af flere medlemmer, så kan der stilles et forslag om dette til næste Generalforsamling. Det samme gælder forslaget om at plante flere træer for enden af Potentilvej. Bestyrelsen ser ikke at flere træer vil gøre den store forskel i forhold til blæst og vind.**Ad4:**Kasse beholdningen på driftskontoen er kr. 194.625 og vejfondskontoen kr. 401.527.**Ad5:** I den overordnede grundejerforening er der d. 15. maj 2018 afholdt Generalforsamling. Jon er genvalgt som formand. Kontingentet for i år er på 16.000 kr. Sidste år betalte vi 27.000 kr.Der er lagt en plan om at træerne i plantebælterne skal klippes ned, der hvor de er blevet høje. **Ad6:**D. 25. maj 2018 trådte persondataforordningen i kraft. Bestyrelsen skal på den baggrund give samtykke til PL og til Høje-Taastrup Kommune om at de kan have adgang til vores kontaktoplysninger. Debbie tjekker op på reglerne på PL's hjemmeside i forhold til behandling af personoplysninger når man er en grundejerforening/bestyrelse.**Ad7:**Jon følger op på hjemmesiden sammen med Helle fra nr. 25, som har overtaget ansvaret for foreningens hjemmeside. Det blev igen drøftet om en Facebook gruppe kunne være en god ide. **Ad8:**Der er ingen nye projekter i gang. **Ad9:****Legepladsudvalg:**Gaby har lavet ny legepladsrapport for april 2018, som vil kunne ses på hjemmesiden.Underlag ved gyngerne skal renses igen. Der skal købes ny filt. Gyngestativet skal males. **Arealudvalget:**Ved den kommende sommerfest skal der ordnes fortove, klippes rundt om buske og fjernes ukrudt ved edderkop nettet. **Arrangementudvalg**:Troels sender invitation ud til Sankthans og sommerfest/arbejdsdag.**Ad10:**Der arbejdes videre med at planlægge en aften for Bestyrelsen.**Ad11:**Næste bestyrelsesmøde bliver torsdag d. 8. november 2018.  |